รัฐมนตรีประจำสำนักนายกฯ ยืนยัน รัฐบาลให้ความสำคัญกับการแก้ปัญหายาเสพติดและไม่ได้เอื้อประโยชน์ให้กับสมาชิกวุฒิสภาที่มีส่วนเกี่ยวพันกับคดียาเสพติด ตามที่มีการอภิปรายพาดพิง
นายธนกร วังบุญคงชนะ รัฐมนตรีประจำสำนักนายกรัฐมนตรี  ชี้แจงกรณีนายรังสิมันต์ โรม  ส.ส.พรรคก้าวไกล อภิปรายพาดพิงตั้งข้อสังเกตว่า รัฐบาลมีส่วนเกี่ยวข้องกับสมาชิกสุฒิสภา หรือ ส.ว. มีคดียาเสพติด เนื่องจากอาคารที่ทำการพรรครวมไทยสร้างชาติ ส.ว. คนดังกล่าวเป็นเจ้าของ ว่า พรรครวมไทยสร้างชาติ ได้เช่าอาคารดังกล่าวอย่างถูกต้องตามกฎหมาย และจากข้อมูลพบว่า ส.ว. คนดังกล่าว เคยเป็นเจ้าของตั้งแต่ปี 2562 แต่ปัจจุบันไม่ได้เป็นเจ้าของแล้ว ซึ่งมีหลักฐานสามารถตรวจสอบได้ทั้งหมด และนายกรัฐมนตรี รวมถึงหัวหน้าพรรครวมไทยสร้างขาติ พร้อมชี้แจงข้อเท็จจริงทุกอย่าง มั่นใจว่าไม่ได้มีส่วนเกี่ยวข้อง หรือข่วยเหลือผู้ที่ต้องคดี  นอกจากนี้ รัฐบาลให้ตวามสำคัญกับการแก้ปัญหายาเสพติดมาโดยตลอด ซึ่งนายกรัฐมนตรี สั่งเจ้าหน้าที่ตำรวจและหน่วยงานที่เกี่ยวข้อง ดำเนินการปราบปรามอย่างเต็มที่